
РЕПУБЛИКА БЪЛГАРИЯ


Министерство на земеделието, храните и горите

Дирекция „Развитие на селските райони”


93-4956
10.08.2017 г.
УТВЪРЖДАВАМ:    

Д-Р ЛОЗАНА ВАСИЛЕВА
РЪКОВОДИТЕЛ НА УО НА ПРСР 2014 – 2020 И

ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ
РАЗЯСНЕНИЯ
по Насоки за определяне на условията за кандидатстване и условията за изпълнение на одобрените стратегии за ВОМР, съгласно чл. 24 ал. 3 от Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 - 2020 г. (обн., ДВ, бр. 52 от 2016 г.), наричано по-нататък „ПМС № 161 от 2016 г.“
I. Въпроси, поставени от сдружение „Местна инициативна група Павликени – Полски Тръмбеш“, получени по електронна поща на 04.08.2017 г.
1. Въпрос: Декларациите по Приложение № 1 и Приложение № 6 от кои лица се представят (Управителен съвет, Контролен съвет, и/или Общо събрание)?

Отговор: Точка 7 от т. 24 „Списък на документите, които се подават на етап кандидатстване“ от Насоките за определяне на условията за кандидатстване и на условията за изпълнение на одобрените стратегии за Водено от общностите местно развитие е: „декларация от законния представител на МИГ, от членовете на колективния управителен орган и от представляващите по закон и пълномощие членове на колективния управителен орган на МИГ, когато същите са юридически лица, съгласно приложение № 1“. 
Съгласно точка 8 от т. 24 „Списък на документите, които се подават на етап кандидатстване“ от Насоките за кандидатстване, МИГ представя и „декларация от членовете на контролния орган, ако такъв орган е предвиден в устава на МИГ и от служителите на МИГ съгласно приложение № 1“. 

Декларацията съгласно приложение № 6 от Насоките за кандидатстване, която се изисква по т. 19 от „Списък на документите, които се подават на етап кандидатстване“ е „декларация за съгласие да бъдат предоставяни данни от Националния статистически институт на Управляващия орган на ПРСР 2014 - 2020 г.“. Тя се попълва и подписва от представляващия МИГ. 
В допълнение виж отговора, предоставен в т. I от Разяснения по Насоките № 93-4784/04.08.2017 г., публикувани в ИСУН на 04.08.2017 г., както и на интернет адрес: https://www.eufunds.bg/programen-period-2014-2020/vodeno-ot-obshtnostite-mestno-razvitie-vomr/vaprosi-i-otgovori.
2. Въпрос: При попълване на Декларация – Приложение 1, за реквизит „В качеството си на“ е пояснено (посочват се длъжността и качеството, в което лицето има право да представлява и управлява, членува в контролния орган на МИГ или е избрано за служител на МИГ). В случай, че лицето, член на УС и/или КС и/или Общото събрание е в качеството си на представляващ дадено юридическо лицe (т.е. лицето не членува като физическо лице), то при попълването на тази декларация в кое качество се явява – като член на УС/КС/ОС или като представляващ юридическото лице, което членува в сдружението? 
Отговор: Отговор на поставения въпрос можете да намерите в т. I от Разяснения по Насоките № 93-4784/04.08.2017 г., публикувани в ИСУН на 04.08.2017 г., както и на интернет адрес: https://www.eufunds.bg/programen-period-2014-2020/vodeno-ot-obshtnostite-mestno-razvitie-vomr/vaprosi-i-otgovori.
3. Въпрос: Декларация по Приложение № 1 следва ли да се попълва и от членовете на Общото събрание?
Отговор: Членовете на Колективния върховен орган на МИГ не попълват декларации, съгласно Приложение № 1. 

4. Въпрос: При попълване на Декларация – Приложение 1 е пояснено: Членовете на колективния управителен орган и на контролния орган на МИГ декларират липсата на обстоятелства по т. 1 - 19. Когато член на колективния управителен орган и на контролния орган на МИГ е община се декларират обстоятелствата по т. 2 – 19. Служителите на МИГ декларират липсата на обстоятелства по т. 2 – 21 без т. 13. В случай, че съответното лице например член на колективния управителен орган декларира липсата на обстоятелства по т. 1 – 19 означава ли, че останалите точки трябва да се изключат от образеца на декларация?
Отговор: Графичното представяне на обстоятелствата, които не се декларират (зачертаване на излишното или невключване в текста на декларацията), е решение на МИГ. За нуждите на оценката е необходимо обстоятелствата, които следва да се декларират да са ясно изброени. 
5. Въпрос: Декларация – Приложение № 7 следва ли да се представи на етап кандидатстване (т.е. към формуляра за кандидатстване)? 

Отговор: Отговор на поставения въпрос можете да намерите в т. I от Разяснения по Насоките № 93-4784/04.08.2017 г., публикувани в ИСУН на 04.08.2017 г., както и на интернет адрес: https://www.eufunds.bg/programen-period-2014-2020/vodeno-ot-obshtnostite-mestno-razvitie-vomr/vaprosi-i-otgovori.
6. Въпрос: Стратегията ВОМР на съответната МИГ за периода 2017 – 2020 г или 2017 – 2023 г следва да бъде разработена?
Отговор: Съгласно т. 13 „Дейности, допустими за финансиране“ от Насоките,  за да бъде одобрена стратегията за ВОМР, то тя трябва да е разработена по образец съгласно приложение № 3 за период до 31 декември 2020 г. Когато е необходимо и според указанията по § 3 от ЗР на Постановление № 161 за общите изисквания към стратегиите за ВОМР на съответната програма образецът може да се допълва според изискуемата информация.
II. Въпроси от г-н Пламен Апостолов, постъпили по електронната поща на 04.08.2017 г.

1. Въпрос: В публикуваните критерии за АСД (Приложение 4) в „Критериите за допустимост“ в точка 84, която би следвало да се отнася до ОПИК критериите, които следва да се проверяват реферират към ОПРЧР? В тази връзка какво ще проверят оценителите по отношение на СВОМР с включени мерки от ОПИК?
Отговор: Отговорът е предоставен в т. 6 на IV от Разяснения по Насоките № 93-4601/25.07.2017 г., публикувани в ИСУН на 27.07.2017 г., както и на адрес: https://www.eufunds.bg/programen-period-2014-2020/vodeno-ot-obshtnostite-mestno-razvitie-vomr/vaprosi-i-otgovori.
2. Въпрос: В раздела за „Административно съответствие“ в т. 13 се изискват "Представено е удостоверение за наличие или липса на задължение по чл. 87, ал. 6 от Данъчно-осигурителния процесуален кодекс, издадено от компетентния орган по приходите не по-рано от 1 месец преди датата на кандидатстване. За същите няма възможност за прикачване в ИСУН, а в проекта на НИД на Наредба 22 текстът се отменя. На проведената среща в хотел „Хилтън“ на 14.07., ваши представители казаха, че тези документи няма да се изискват. Моля, това изрично да бъде посочено в официален отговор в ИСУН или изрично да се запише, че тези документи ще се изискват от МИГ при подаване на СВОМР.
Отговор: Отговорът е предоставен в т. II от Разяснения по Насоките № 93-4601/25.07.2017 г., публикувани в ИСУН на 27.07.2017 г., както и на адрес: https://www.eufunds.bg/programen-period-2014-2020/vodeno-ot-obshtnostite-mestno-razvitie-vomr/vaprosi-i-otgovori.
3. Въпрос: Във връзка с възникналия и повсеместен проблем с дата на декларациите при отчитането по мярка 19.1 и последващите бележки от страна на ДФЗ, че дата на декларацията не съвпада с датата на подаване на пакета документа, моля, да дадете разяснения към коя дата трябва да са прикачените в ИСУН декларации? Напомням, че подаването в ИСУН изисква технологично време за сканиране, прилагане на декларации, които преди това се събират от редица лица. В този смисъл неформално условие/изискване "декларацията да е към деня на подаване" граничи почти със супер способности на МИГ да планират целия процес.

Моля, изрично в официален отговор в ИСУН да бъде записано декларациите, които се прилагат от лицата към коя дата да бъдат.
Отговор: В Насоките за определяне на условията за кандидатстване и условията за изпълнение на одобрените стратегии за ВОМР не е посочено изрично изискване датите на попълване на декларациите, приложение към формуляра за кандидатстване да съвпадат с датата на неговото подаване. Предвид технологичното време, необходимо за подготовка на документите за кандидатстване и процеса на тяхното подаване, считаме за допустимо декларациите да бъдат попълнени във възможно най-кратък срок, преди тяхното подаване.
III. Въпроси от инж. Иво Цветков, председател на УС на сдружение „Местна инициативна група Бяла Слатина“, постъпили по електронната поща на 04.08.2017 г.

1. Въпрос: Съгласно Наредба № 22 от 14.12.2015г. за прилагане на подмярка 19.2 ПРСР 2014 – 2020 г., Насоките за определяне на условията за кандидатстване и условията за изпълнение на одобрените стратегии за ВОМР за прием 2017г., както и Критериите за оценка на Стратегиите за ВОМР /Приложение № 5/, местната инициативна група следва да представи сключени предварителни споразумения за наемане на трудов договор на пълен работен ден на „изпълнителен директор” и на „експерт по прилагане на стратегията”. Изискванията за оценка на опита и капацитета на лицата, които следва да заемат тези длъжности, при евентуално одобрение на СВОМР за получаване на максимална оценка по тези критерии, са подробно дефинирани в т. 27 от Насоките и в Наредбата. Сдружение „МИГ Бяла Слатина” има предварителна договореност с лица за заемане на съответните позиции, които считаме, че отговарят на регламентираните изисквания за получаване на максимална оценка. Същите обаче към настоящия момент са членове на Колективния управителен орган /Управителен съвет/ на други две местни инициативни групи /осъществяващи дейността си на територии, различни от тази на нашата МИГ/, които са одобрени за финансиране и изпълнение на СВОМР по първата покана за кандидатстване. Молим за становище, дали при тази ситуация, същите попадат в някоя от дефинираните хипотези за „конфликт на интереси”, „свързаност” и/или „нелоялна конкуренция” по отношение на бъдещото изпълнение при евентуално одобрение на СВОМР на СНЦ „МИГ Бяла Слатина” и ако е така, следва ли да напуснат позициите си на членове на КУО /УС/ на другите МИГ, които вече са финансирани и изпълняват стратегиите си?;

Отговор: В Насоките за определяне на условията за кандидатстване и условията за изпълнение на одобрените стратегии за ВОМР и Наредба № 22 от 2015 г. за всеки служител на МИГ е предвидено ограничение да не е член на колективния управителен орган или на контролния орган на МИГ и да не е свързано лице с член на колективния управителен орган или на контролния орган на МИГ по смисъла на § 1 от допълнителните разпоредби на Търговския закон, като се има предвид местната инициативна група, в която е нает като служител. В посочените нормативни документи не е предвидено ограничение за служителите на местните инициативни групи да членуват в други юридически лица. Същевременно следва да се има предвид, че служители на позициите изпълнителен директор и експерт по прилагане на стратегията за ВОМР трябва да бъдат наети на трудов договор на пълен работен ден и да имат възможност да изпълняват пълноценно служебните си задължения.
2. Въпрос: При евентуална нормативна промяна в Наредба № 22 от 14.12.2015г. за прилагане на подмярка 19.2 ПРСР 2014 – 2020 г. в оставащото време до крайната дата на кандидатстване и подаване на проектните предложения в ИСУН-31.08.2017г., в която се съдържат нормативни текстове, които са в противоречие/колизия с текстовете, съдържащи се в Насоките за определяне на условията за кандидатстване и условията за изпълнение на одобрените стратегии за ВОМР за прием 2017г., кои от тези текстове ще се прилага с приоритет – текстовете от Наредба № 22 / 14.12.2015г. или текстовете от Насоките за определяне на условията за кандидатстване и условията за изпълнение на одобрените стратегии за ВОМР за прием 2017г.?
Отговор: Съгласно заповед № РД-491/23.06.2017 г. на Ръководителят на УО на ПРСР 2014-2020 г., Насоките се утвърждават на основание чл. 24 и § 3 от Постановление № 161 от 2016 г. Условията и редът за приема на стратегии за ВОМР през 2017 г. са определени в Насоките за кандидатстване и се извършва по реда на Постановление № 161 от 2016 г., а не по реда на Наредба № 22 от 2015 г.
АНТОН АСПАРУХОВ

Директор на дирекция „Развитие на селските райони“

